  Туспуктэм: Константин Вознесенских Наталия Сильвестрова Анай-атайтэк кылем пиналъслы улон инты висъян ужпумез Удмутилэн тӧроез ачиз чакласа возёз. Со сярысь элькун тӧролэн но кивалтэтлэн пресс-службаез ивортӥз. « Берло куинь ар ӵоже кык миллиард пала манет луиз. 497 улон инты басьтэмын. Тодэ вайыто, 2021-тӥ арын ми 23 ареслэсь бадӟымгес сиротаослы ватсаса юрттэт пыртӥмы – улон инты басьтыны сертификатъёс. Сое сётон сярысь 999 пукылъян кутэмын. Туннэ нуналлы 596 адями соя улон инты басьтӥз » Александр Бречалов, Удмуртилэн тӧроез Со программая адямиос асьсэос улон инты бырйыны но басьтыны быгато. Сое бырйыны луэ со карын яке гуртын, кытын егит семья улэ ини яке кытчы малпа выжыны. Озьы ик ватсаса коньдонэз, кылсярысь, анай капиталэз, кутыны луонлык вань. Одӥг пол сётӥськись тырон улон интылы черодъёсты кулэстыны но анай-атайтэк кылем пиналъёслы улон интыя ужпумъёссэс ӝоггес быдэстыны луонлык сётэ. Тодэ вайытом, Россиын Семьялэн араз анай капиталлэн быдӟалаез будоз. Тегъёс: анай-атайтэккылемъёс юрттэт улонинты Удмуртия  